b"\n_START_ARTICLE_\nCooperativa Agr\xc3\xadcola San Jos\xc3\xa9\n_START_SECTION_\nEdifici\n_START_PARAGRAPH_\nL'edifici \xc3\xa9s del 1945 i est\xc3\xa0  protegit com a B\xc3\xa9 immoble de rellev\xc3\xa0ncia local amb el n\xc3\xbamero 46.16.015-E11. L'edifici, situat al n\xc3\xbamero 43 del carrer Portal de la Montanyeta, va ser projectat per Inmaculada Aguilar per vendre taronges, adobs i eines agr\xc3\xadcoles._NEWLINE_El 9 de gener de 2009 el magatzem va quedar calcinat per un incendi provocat per un curtcircuit. La nau va reobrir el 17 de novembre de 2010 despr\xc3\xa9s d'una inversi\xc3\xb3 de 8,5 milions d'euros, 5,6 milions dels quals es van pagar amb l'asseguran\xc3\xa7a i 2,8 amb ajudes de la conselleria d'Agricultura de la Generalitat Valenciana. Amb aquests diners es va reconstruir la nau de 13.000 metres quadrats i es va equipar amb la tecnologia necess\xc3\xa0ria per reprendre l'activitat. El nou magatzem t\xc3\xa9 tres seccions: la de calibrat per seleccionar les clementines per mida i color, la de maduraci\xc3\xb3 i la de confecci\xc3\xb3 i preparaci\xc3\xb3 per la venda.\n_START_SECTION_\nCooperativa\n_START_PARAGRAPH_\nVa ser una de les quatre primeres societats tarongeres d'Alc\xc3\xa0sser que existien el 1941, juntament amb Cooperativa Naranjera, Naranjera Integral i Naranjera de Fomento._NEWLINE_La campanya 2003-2004 la Cooperativa Agr\xc3\xadcola San Jos\xc3\xa9 va recollir 15,8 tones de fruita._NEWLINE_El 2010 la cooperativa tenia 3.300 socis i exportava entre 16.000 i 18.000 tones de c\xc3\xadtrics (80% clementines i 20% taronges) a Espanya, Europa, R\xc3\xbassia, Canad\xc3\xa0 i els Estats Units."